**Terms of Reference (ToR)**

**ტრენერი**

**თემა: ფსიქიკური ჯანმრთელობის საკითხები**

**📌 წინაპირობა:**

ფსიქიკური ჯანმრთელობის მიმართულებით ეფექტური მხარდაჭერის მზარდი საჭიროება მოითხოვს, რომ ოჯახების გაძლიერების მიმართულებით მომუშავე სპეციალისტები აღიჭურვონ საჭირო ცოდნითა და პრაქტიკული უნარებით, რათა შეძლონ ფსიქიკური ჯანმრთელობის სირთულეების ამოცნობა და მათზე ადქვატური რეაგირება.

**📌 პროექტის შესახებ ინფორმაცია:**

პროექტი - „საქართველოში ადგილობრივი თემისა და პარტნიორების გაძლიერებით, სოციალურად დაუცველი ბავშვიანი ოჯახების სოციალური და ეკონომიკური ფუნქციონირების გაუმჯობესება“ მიზნად ისახავს წალენჯიხის მუნიციპალიტეტის თემში, კერძოდ, ქ. ჯვარსა და   სოფელ ფოცხოეწერში მცხოვრები როგორც 120 მოწყვლადი ბავშვიანი ოჯახის სოციალური ფუნქციონირების გაუმჯობესებას, ისე ბავშვთა კეთილდღეობის სფეროში მომუშავე ადგილობრივი სამთავრობო და არასამთვარობო ორგანიზაციების გაძლიერებას, რათა ხელი შეეწყოს წალენჯიხის მუნიციპალიტეტში ოჯახის მხარდამჭერი სისტემის გაუმჯობესებას.

პროექტის ფარგლებში დაგეგმილია წალენჯიხის მუნიციპალიტეტის ტერიტორიაზე მოქმედ ექვს საჯარო სკოლასთან თანამშრომლობა, რათა ხელი შეეწყოს ცნობიერების ამაღლებას ბავშვთა უფლებების დაცვის, მათ შორის, ძალადობისგან დაცვის საკითხებზე.

**📌 მიზანი:**

ოჯახების გაძლიერების მიმართულებით მომუშავე სპეციალისტების (სოციალური მუშაკები, ფსიქოლოგები, მასწავლებლები, მანდატურები, დასაქმების კონსულტანტი და ა. შ.) პროფესიული შესაძლებლობების გაძლიერება ფსიქიკურ ჯანმრთელობასთან დაკავშირებული ძირითადი საკითხების სწავლებით, კერძოდ, მონაწილეებისთვის ძირითადი სიმპტომების ამოცნობისა და სწორი რეაგირების შესახებ ინფორმაციის მიწოდება, შესაბამისი ჩარევის უზრუნველყოფა სხვადახვა პროეფესიულ გარემოში, მტკიცებულებაზე დაფუძნებული მიდგომების გამოყენება ფსიქიკური ჯანმრთელობის პრობლემების მქონე პირების მხარდასაჭერად, აგრეთვე, ქვეყანაში დღეს არსებული რესურსების შესახებ ინფორმირება.

**📌ტრენინგის მოდულები:**

**მოდული 1:**

* ფორმატი: პირისპირ, წალენჯიხის მუნიციპალიტეტში, ქალაქ ჯვარში
* ხანგრძლივობა: 4 დღე
* სავარაუდო პერიოდი: ივლისი, 2025
* მონაწილეთა რაოდენობა: 15-16
* მიზნობრივი აუდიტორია: ბავშვთა დაცვისა და ოჯახების გაძლიერების სფეროში მომუშავე ადგილობრივი სპეციალისტები

**მთავარი საკითხები:**

* ყველაზე მეტად გავრცელებული ფსიქიკური ჯანმრთელობის დარღვევები და სიმპტომები;
* ადრეული ჩარევის სტრატეგიები;
* ფსიქიატრის, ფსიქოთერაპევტის, ფსიქოკონსულტანტის, ნევროლოგის, ნეიროფსიქოლოგის, ნარკოლოგის, სექსოლოგის, სოციალური მუშაკის როლი ფსიქიკური ჯანმრთელობის მკურნალობის პროცესში;
* მტკიცებულებაზე დაფუძნებული მიდგომების გამოყენება ფსიქიკური ჯანმრთელობის პრობლემების მქონე პირების მხარდასაჭერად;
* გადამისამართების წესები და მულტიდისციპლინური მიდგომა;
* ქვეყანაში არსებული სერვისები და რესურსები.

**მოდული 2:**

* ფორმატი: ონლაინ
* ხანგრძლივობა: 2 დღე
* სავარაუდო პერიოდი: სექტემბერი, 2025
* მიზნობრივი აუდიტორია: ფსიქოლოგები

**მთავარი საკითხები:**

* შეფასება;
* რთული შემთხვევები და კომორბიდობა;
* მტკიცებულებებზე დაფუძნებული ჩარევის მნიშვნელობა ფსიქიკური აშლილობების შემთხვევაში;
* სუპერვიზია და პროფესიული საზღვრები.

**📌 ტრენერის ძირითადი მოვალეობები:**

✅შეიმუშაოს პროგრამა, სასწავლო მასალა (პრეზენტაციები, დამხმარე დოკუმენტები) და დეტალური დღის წესრიგი ორივე ეტაპისთვის;

✅ჩაატაროს 6-დღიანი ინტერაქტიულო ტრენინგი ზრდასრულთა სწავლების თანამედროვე მეთოდების გამოყენებით (4 დღე პირისპირ და 2 დღე ონლაინ);

✅უზრუნველყოს მონაწილეთა აქტიური ჩართულობა პრაქტიკული სავარჯიშოების, დისკუსიების, შემთხვევების განხილვისა და როლური სავარჯიშოების გზით;

✅ მიაწოდოს უკუკავშირი მონაწილეებს სავარჯიშოებისა და დისკუსიების მიმდინარეობისას;

✅თითოეული ეტაპის შემდეგ წარადგინოს მოკლე ანგარიში ჩატარებული აქტივობებისა და რეკომენდაციების შესახებ;

✅მოამზადოს და ჩაატაროს პრე და პოსტ ტესტები.

**📌 ბიუჯეტი და ანაზღაურება**

* ტრენერმა უნდა წარმოადგინოს დღიური ანაზღაურების ოდენობა (სრული თანხა ყველა შესაბამისი გადასახადის ჩათვლით).
* ბიუჯეტი უნდა მოიცავდეს ტრენერის ჰონორარს (6 - დღიანი ტრენინგი, დღეში 3 სესია, სესიის ხანგრძლივობა: 90 წთ), რომელშიც გათვალისწინებული უნდა იყოს ტრანსპორტირების (მაგალითად.: თბილისი-ზუგდიდი-თბილისი, ზუგდიდი-ჯვარი-ზუგდიდი) თანხაც (ტრენერის საცხოვრებელი ადგილის გათვალისწინებით).
* საჭიროების შემთხვევაში, უზრუნველყოფილი იქნება სასტუმრო ზუგდიდში.

**📌 გადახდის პირობები**

გადახდა განხორციელდება ორ ეტაპად:

* 4-დღიანი პირისპირ ტრენინგის ჩატარებისა და ანგარიშის წარდგენის შემდეგ.
* 2-დღიანი ონლაინ ტრენინგის ჩატარებისა და საბოლოო ანგარიშის წარდგენის შემდეგ.

გადახდა განხორციელდება ანგარიშების წარდგენიდან 10 კალენდარული დღის განმავლობაში.

**📌 შერჩევის კრიტერიუმები**

* ფსიქოლოგი ან ფსიქიატრი მდიდარი პრაქტიკული გამოცდილებით, მათ შორის, ფსიქიკური ჯანმრთელობის საკითხებზე ტრენინგის ჩატარების გამოცდილებით;
* ინტერაქტიული სწავლების ცოდნა და გამოცდილება;
* ფასილიტაციისა და კომუნიკაციის კარგი უნარები (მათ შორის ონლაინ ფორმატით);
* მულტიდისციპლინურ გუნდთან და ფსიქოლოგებთან მუშაობის გამოცდილება;
* შემოთავაზებული ბიუჯეტის რაციონალურობა.

**📌 განაცხადის წარდგენა**

დაინტერესებულმა პირებმა უნდა წარმოადგინონ ქვემოთ ჩამოთვლილი შემდეგი დოკუმენტები ქართულ ენაზე:

* მოკლე ტექნიკური წინადადება (სავარაუდო დღის წესრიგი და მეთოდოლოგია);
* CV;
* უმაღლესი განათლების დამადასტურებელი დოკუმენტი;
* ტენდერში მონაწილეობის მსურველი იურიდიული პირის რეკვიზიტები (მისამართი, ტელეფონი, საბანკო რეკვიზიტები);
* შესავსები უწყისი - ხარჯთაღრიცხვა.

ინდივიდუალური/მცირე მეწარმის სტატუსის არსებობის შემთხვევაში:

* სსიპ საჯარო რეესტრის ეროვნული სააგენტოს ამონაწერი მეწარმეთა და არასამეწარმეო (არაკომერციული) იურიდიული პირების რეესტრიდან
* მცირე ბიზენსის სტატუსის სერტიფიკატი შემოსავლების სამსახურიდან.

**ფასის განაცხადი:**

* მომსახურების გაწევასთან დაკავშირებული ხარჯთაღრიცხვა უნდა იყოს წარმოდგენილი ეროვნულ ვალუტაში დღგ-ს გარეშე;

**წინადადებების წარდგენის ბოლო ვადაა** 2025 წლის 6 ივლისი